b'\n_START_ARTICLE_\nSanta Maria de Vallformosa\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d\'una sola nau amb capelles laterals i absis de planta semicircular. T\xc3\xa9 voltes bufades i arcs torals de mig punt. La coberta \xc3\xa9s a dues vessants. La fa\xc3\xa7ana presenta rosassa i portada amb arquivoltes, columnes, capitells esculpits i timp\xc3\xa0 amb la representaci\xc3\xb3 del tema de l\'Ascensi\xc3\xb3 esculpit. T\xc3\xa9 el campanar i la rectoria adossats. En conjunt respon a les caracter\xc3\xadstiques formals de l\'historicisme neorom\xc3\xa0nic._NEWLINE_La pica baptismal \xc3\xa9s un vas troncoc\xc3\xb2nic amb els costats c\xc3\xb2ncaus, sobretot a la part inferior. Presenta un peu molt baix de 5 cm d\'al\xc3\xa7ada i 48 cm de di\xc3\xa0metre. Fa 65 cm d\'al\xc3\xa7ada i un di\xc3\xa0metre de la boca de 99 cm a l\'exterior i 81 cm a l\'interior. Les parets s\xc3\xb3n de 9 cm de gruix i la profunditat del vas \xc3\xa9s de 73 cm, si b\xc3\xa9 al fons presenta un considerable gruix de ciment que indica que en realitat \xc3\xa9s m\xc3\xa9s profunda. \xc3\x89s completament llisa i presenta un c\xc3\xa8rcol de 9 cm d\'ample que l\'envolta.\n_START_SECTION_\nHist\xc3\xb2ria\n_START_PARAGRAPH_\nL\'Esgl\xc3\xa9sia de Santa Maria de Vallformosa va ser bastida el 1937._NEWLINE_La pica Baptismal destaca. Segons el llibre "Edicions d\'homenatge", editat el 1970 pel Museu de Vilafranca, aquesta pica procedeix de Vallformosa prop de La Sala. Despr\xc3\xa9s de la guerra es trobava abandonada prop de l\'esgl\xc3\xa9sia on era utilitzada com a test. L\'any 1945 fou traslladada al Museu de Vilafranca i instal\xc2\xb7lada al pati com a brollador.'